laion/Wikipedia-Exotic huggingface dataset:
Kuur

Kuur (ka: sara; Saaremaal vaja) on kerge ehitusega kõrvalhoone kütuse, materjalide, transpordivahendite, tööriistade vms hoidmiseks. Traditsiooniliselt hoitakse Eesti ahiküttega majapidamistes kuuris küttepuitu, briketti või muud küttematerjali. Samas nimetatakse kuuriks ka varjualuseid, mis kaitsevad liiklusvahendeid ilma ja (mõnikord) varguse eest. Selles tähenduses kõneldakse tõllakuurist ja paadikuurist, vanapäraselt ka autokuurist ehk garaažist ja lennukikuurist ehk angaarist. Võrgukuurides hoitakse ja kuivatatakse kalavõrke, seepärast on need vahel lahtisemad kui teised kuuritüübid, kas siis suurte laialt avatavate ustega või isegi mõne seinata. Pritsukuurist kui tuletõrjevahendite hoiukohast. Enamasti on kuure Eestis ehitatud puidust, ent kasutatud on ka kive, vineeri, plekki või muid (tihti improviseeritud) materjale, uuemal ajal näiteks plastmassi. Sageli ehitati kuure ümber teistest kõrvalhoonetest (või ka teisteks kõrvalhooneteks) nagu pesuköögid ja suveköögid. Kohati on kuuridel olnud Eesti arhitektuuris tähtis osa, paadi- ja võrgukuurid on ilmestanud kalurikülasid juba sajandeid. 19. sajandi lõpul ja 20. sajandi alguses olid mõne Eesti linna (eriti Tartu ja Tallinna) agulites levinud kahekorruselised kuurid, tänapäeval neid enam peaaegu ei ehitata. Hobuveokite kuurid paiknesid enamasti hobusetalli lähedal. Sageli olid hobuveokikuur ja tall kokku ehitatud (nt. tall-tõllakuur). Kuuri tavapärastest tähendustest kaugem on surnukuur: tavaliselt haigla juures asuv ehitis või ruum, kus hoitakse surnukehi. Surnukuure esineb ka krematooriumite ja anatoomikumide juures. 1914–1915 rajatud kuur Noblessneri laevatehase inseneride elamu juures Tallinnas on märksa soliidsem ehitis kui enamik Eesti kuure. Seli mõisa kuur on võetud arvele kultuurimälestisena. Koguva küla Sumari talu vankrikuur. Vilsandi merepäästejaama paadikuur. Hiljuti kasutusest välja jäänud kuur-küün Lõuna-Soomes. Võrgukuur Kelder
Lenini mausoleum

Lenini mausoleum (vene keeles Мавзолей В. И. Ленина) on Moskva südames Punasel väljakul asuv mausoleum, kus hoitakse 1917. aasta Oktoobrirevolutsiooni eestvedaja ning Nõukogude Liidu rajaja Vladimir Lenini palsameeritud surnukeha. Lenini keha on olnud avalikkusele vaatamiseks väljas 1924. aastast, mil ta suri (pausidega Teise maailmasõja ajal, kui Moskvat ohustasid Saksa väed ja Lenini maised jäänused evakueeriti). Mausoleumi praegune hoone valmis 1930. aastal. Aastatel 1953–1961 paiknes Lenini mausoleumis ka Jossif Stalini surnukeha. Arhitekt Aleksei Štšussevi väike, kuid monumentaalne graniitehitis imiteerib osalt muistseid haudehitisi nagu Cheopsi püramiid Egiptuses ja Pärsia kuninga Kyros II Suure haud Pasargadaes.
Ka rikkad nutavad

"Ka rikkad nutavad" (Los Ricos También Lloran) oli populaarne seebiooper, mis toodeti Mehhikos 1979–1980. Peaosa, Mariana Villareali rolli mängis Verónica Castro. Ta laulis ka Lolita de la Colina kirjutatud seriaali tunnuslugu "Aprendí a Llorar" ('ma õppisin nutma'). Ka rikkad nutavad andmekogus IMDb (inglise)
Naeri tänav

‹ Kaart ajutiselt peidetud (?) › Naeri tänav on tänav Tallinnas Kesklinna linnaosas Veerenni asumis. Naeri tänav on Magasini tänavalt algav lääne–idasuunaline, ligikaudu 80 meetri pikkune umbtänav. Tänav sai nime 1878. aastal. Naeri tänava saksakeelne nimi oli Rübenstrasse ja venekeelne nimi Реповая улица. Naeri tänaval on elanud psühhiaater ja paranähtuste uurija Ilmar Soomere. http://www.eki.ee/knab/tallinn1.htm Aleksander Kivi. Tallinna tänavad. Tallinn, 1972, lk. 83 Kuldne kroon Eesti lipul : intervjuuderaamat. Tallinn, 1992, lk. 65
Apsiid (astronoomia)

"Apsiidid" suunab siia. Arhitektuuri mõiste kohta vaata artiklit Apsiid. Apsiid on taevakehale lähim või temast kaugeim punkt elliptilisel orbiidil, millel tiirleb tema gravitatsiooniväljas teine, temast väiksem taevakeha. Neid kaht punkti ühendavat sirget nimetatakse apsiidijooneks. Apsiidid on nt afeel ja periheel, apogee ja perigee, aposeleen ja periseleen. H. Eelsalu, 1996. Astronoomialeksikon. Eesti Entsüklopeediakirjastus. Lk 50. EE 1. köide, 1985. Lk 266
Marta tänav

‹ Kaart ajutiselt peidetud (?) › Marta tänav on tänav Tartus Karlova linnaosas. See ühendab Salme tänavat Kalevi tänavaga ja on 95 meetri pikkune.
Evaldas Petrauskas

Evaldas Petrauskas (sündinud 19. märtsil 1992 Šilutės) on Leedu poksija. Tema ema on venelane ja isa on leedulane. Petrauskas oli I kergekeskkaalus (kuni 64 kg) Leedu meister 2011. aastal. Petrauskas sai kergekaalus (kuni 60 kg) 2012. aasta Londoni olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Soon-Chul Hanile (Lõuna-Korea) ja jäädes edasisest medaliheitlusest välja. Ta osales I kergekeskkaalus (kuni 64 kg) 2016. aasta Rio de Janeiro olümpiamängude poksivõistlustel, kuid kaotas 1. ringis oma kohtumise ja jäi edasisest medaliheitlusest välja. Petrauskas osales kergekaalus (kuni 60 kg) 16. maailmameistrivõistlustel (Bakuu, 2011), kuid kaotas 2. ringis oma kohtumise ja jäi edasisest medaliheitlusest välja. Petrauskas sai pronksmedali I kergekeskkaalus (kuni 64 kg) 41. Euroopa meistrivõistlustel (Samokov, 2015), kaotades poolfinaalis hilisemale hõbemedalivõitjale Patrick McCormackile (Suurbritannia) ning 42. Euroopa meistrivõistlustel (Harkiv, 2017), kaotades poolfinaalis hilisemale hõbemedalivõitjale Luke McCormackile (Inglismaa). Leedu meistrivõistlused poksis. Kaunas 2011. Tulemused inglise keeles 30. suveolümpiamängude poksivõistlus. London 2012. Tulemused inglise keeles 31. suveolümpiamängude poksivõistlus. Rio de Janeiro 2016. Tulemused inglise keeles 16. maailmameistrivõistlused poksis. Bakuu 2011. Tulemused inglise keeles 41. Euroopa meistrivõistlused poksis. Samokov 2015. Tulemused inglise keeles 42. Euroopa meistrivõistlused poksis. Harkiv 2017. Tulemused inglise keeles Evaldas Petrauskas veebisaidil Olympedia (inglise)
Pullmantur Cruises

Pullmantur Cruises on üks rahvusvahelise kontserni Royal Caribbean Cruises Ltd. viiest tütarettevõttest (teised on Celebrity Cruises, Royal Caribbean International, Azamara Club Cruises ja CDF Croisières de France). Ettevõtte peakontor asub Madridis Hispaanias. Ettevõttel on ka oma lennufirma Pullmantur Air. 2020. aastal alustati ettevõtte pankrotimenetlust. Kruiisilaevade loend Fakta om fartyg (rootsi keeles) "Fakta om fartyg". Originaali arhiivikoopia seisuga 30.07.2012. Vaadatud 3.08.2013. (rootsi keeles) "Fakta om fartyg". Originaali arhiivikoopia seisuga 6.09.2012. Vaadatud 3.08.2013. (rootsi keeles) Ettevõtte Pullmantur Cruises koduleht (inglise keeles)
Garaaž

Garaaž (vanapäraselt ka autokuur) on varjualune, ehitis või ruum mootorsõidukite hoidmiseks, jooksvaks remondiks ja hoolduseks. Garaaže ehitatakse nii mootorratastele ja sõiduautodele kui ka traktoritele, veoautodele, bussidele ja muudele suurematele sõidukitele. Nõukogude ajal olid eramajade garaažid sageli plekist kõrvalhooned, mis võisid olla ka teisaldatavad. Linnades rajati garaažikooperatiive, kus samasugused plekist garaažid paiknesid rividena, kuid võisid olla ka kõrvutiste garaažiboksidega kiviehitised, harvemini maa-alused. Tänapäeval on Eestis tavaks ehitada eramu garaaž pigem ruumina maja külge. Kortermajade juurde garaaže tihti ei rajatagi, selle asemel pargitakse tänavale või parklatesse. Garaažide arvukust on vähendanud ka mitmekorruselised parkimismajad. Samuti on kadunud nõukogudeaegne tava rajada garaaži autokanal, kust sai autot mugavalt remontida, kuna autode keerukamaks muutudes on autoremont läinud suuremalt jaolt professionaalide kätte. Garaažide eelkäijaiks võib pidada tõllakuure, kus hoiti tõldu.
Oscar dos Santos Emboaba Junior

Oscar dos Santos Emboaba Júnior (tuntud Oscar nime all; sündinud 9. septembril 1991 Americanas) on Brasiilia jalgpallur, poolkaitsja, kes mängib Hiina superliiga klubis Shanghai SIPG. Varem on Oscar mänginud Londoni Chelseas ja Brasiilia klubides São Paulo ning Internacional. Esimeses mängus UEFA Meistrite Liigas lõi Oscar 2 väravat. See juhtus 18. septembril 2012 mängus Torino Juventusega Meistrite Liiga hooajal 2012–2013. Esimese värava Brasiilia jalgpallikoondise eest lõi Oscar 2012. aasta juunis mängus Argentina vastu. Internacional Campeonato Gaúcho: 2011, 2012 Recopa Sudamericana: 2011 Chelsea FC Inglismaa meistrer (1): 2014–15 Football League Cup (1): 2014–15 UEFA Euroopa Liiga (1): 2012–2013 Brasiilia jalgpallikoondis Olümpiahõbe: 2012 Konföderatsioonide karikas: 2013 Oscar to depart. Chelsea FC, 23. detsember 2016. Vaadatud 23.12.2016
Zenith

Zenith on ristluslaev, mis kuulub firmale Pullmantur Cruises Zenith Ltd. ja mida alates 2007. aastast käitab laevakompanii Pullmantur Cruises. Laev ehitati Meyer Werfti laevatehases Papenburgis Saksamaal 1992. aastal. Laev sõidab Malta lipu all. Kodusadam on Valletta. Kruiisilaevade loend Fakta om fartyg (rootsi keeles) Zenith PDF (inglise keeles) "Laeva kutsung, IMO-number, online-asukoht ja pildid saidil marinetraffic.com". Originaali arhiivikoopia seisuga 4. veebruar 2012. Vaadatud 29. juulil 2012. EquasisWeb(inglise keeles) Laeva andmed Pullmantur Cruises kodulehel (inglise keeles)
Võistluse tänav

Võistluse tänav on tänav Tallinnas Kesklinna linnaosas Juhkentali asumis. Tänav algab Kalevi Keskstaadioni põhjapoolsest servast, ristub Püssirohu tänavaga ja lõpeb Filtri teel. Võistluse tänav on ligikaudu 350 meetri pikkune. Võistluse tänav 1 (Linda maja), 3 (Maarja maja) ja Staadioni tänav 1 (Kalevi maja) asuvad Staadioni Majade hoonete grupp Algne puidust Võistluse 3 elamu hävines tulekahjus 2012. aastal. Kalevi Keskstaadion aadressiga Staadioni tänav 3, SÜ Kalev Komsomoli nim. Staadion kavandati arhitekt Eerika Nõva projekti järgi ja avati 12. juulil 1955. aastal. Võistluse 6 – valmiv Kalevi Panorama Residence Võistluse 8 – korterelamu. Endine Sidepataljoni Liiva kasarmu või Roosi tn kasarmuna tuntud kasarmuhoonete kompleks 19. sajandist (1883). Võistluse 9/1 – 5-korruseline korterelamu Võistluse 11 / Püssirohu 6 Võistluse 13 / Püssirohu 7 Võistluse 21 – 4-korruseline korterelamu Võistluse 23 – 9-korruseline korterelamu (valmis 1973). Hoone kinnistul asus enne Teine maailmasõda hulk väiksemaid puumaju, mis jäid Juhkentali tänavalt kalmistule suundunud Roosi tänava äärde. Tänava nimi oli alates 1885. aastast Aafrika tänav ehk Afrika tänav (saksa keeles Afrika Strasse, vene keeles Африканская улица). Aafrika tänava nimi tulenes sealsetest tuiskliivaväljadest, mis meenutasid Aafrika kõrbe. 1950. aastatel ehitati Härjapea jõe ürgorgu Komsomoli staadion. Võistluse tänava nime sai tänav 22. veebruaril 1955 lähedal asuva Komsomoli staadionil (praeguse nimega Kalevi Keskstaadion) toimuvate spordivõistluste järgi. Aafrika tänaval asusid Eesti Vabariigi ajal, Sidepataljoni Liiva kasarm (Võistluse 8) ja tänava lõpus 10. Üksiku Jalaväepataljoni Uus kasarm (tänapäeval Filtri tee 3/5, toona Aafrika tänav 43). 1944. aasta närtsipommitamises hävinesid Aafrika tänaval majad nr 9, 11, 13, 15, 17, 19, 21, 23, 25, 27, 29, 31, 33, 35, 37, 39 ja 41. Võistluse 8 (hoonele on aegunud majade numeratsiooni järgi kirjutatud nr 4) Elamu Võistluse 9, Võistluse 11 / Püssirohu 6 Elamu Võistluse 13 / Püssirohu 7 Staadioni Majad Tallinna Aafrika, Jaak Juske blogi (vaadatud 16. september 2019) Kalevi Panorama Leele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 24 VÕISTLUSE TN 23, KÜ AAFRIKA Päring kohanimeandmebaasist. Eesti kohanimed Aleksander Kivi. Tallinna tänavad. Tallinn, 1972, lk. 145 Leho Lõhmus, Omavalitsuse ja kohaliku garnisoni suhetest 1940–1941. Eesti Sõjamuuseumi – kindral Laidoneri Muuseumi Aastaraamat6/2006, 2007, lk 27 Robert Nerman, TALLINNA JUHKENTALI ASUMI AJALOOST 10. 1940. – 1944. AASTAD. Tallinna pommitamised
Saveli Kramarov

Saveli Kramarov (vene Савелий Викторович Крамаров; 13. oktoober 1934 Moskva – 6. juuni 1995 San Francisco) oli juudi rahvusest vene näitleja. Kramarovi isa oli tuntud advokaat, kes suri nõukogude vangilaagris. Keskkooli lõpetamise järel tahtis Saveli Kramarov astuda teatriinstituuti, kuid teda ei võetud vastu. Ta asus õppima Moskva Metsandusinstituuti, mille lõpetas 1958. aastal. Instituudi lõpetamise järel töötas ta lühikest aega metsanduserialal, kuid tal õnnestus 1959. aastal alustada filminäitleja karjääri. 1960. aastate lõpus ja 1970. aastate alguses saavutas Kramarov filminäitlejana laialdase populaarsuse (eriti komöödiafilmides). 1979. aastal asus Saveli Kramarov taotlema väljasõitu Nõukogude Liidust. Esialgu teda riigist välja ei lubatud ja filmirolle talle enam ei antud. Siis kirjutas Kramarov kirja USA presidendile Ronald Reaganile. Seejärel lubati tal 1981. aasta oktoobris lõpuks emigreeruda Ameerika Ühendriikidesse. Ameerikas jätkas ta tööd filminäitlejana, mängides põhiliselt venelaste rolle. Saveli Kramarov andmebaasis IMDb Saveli Kramarov kino-teatr.ru andmebaasis
Kasahhi NSV lipp

Kasahhi NSV lipp oli NSV Liidu haldusüksuse Kasahhi NSV lipp. Esimene Kasahhi NSV lipp võeti kasutusele 26. märtsil 1937. See oli punane kangas, mille vardapoolses ülanurgas olid üksteise all kuldsed kirjad "QAZAQ SSR" (kasahhi keeles) ja "КАЗАХСКАЯ ССР" (vene keeles), nende kohal aga ristatud sirp ja vasar. 1940. aastaks oli kasahhi keelt hakatud kirjutama kirillitsas, mistõttu lipul varasem kasahhikeelne pealdis asendati pealdisega "Қазақ ССР". Ka venekeelses pealdises loobuti läbivates suurtähtedest, nii et see omandas kuju "Казахская ССР". Kirjad paigutati lipu ülaserva, sirp ja vasar aga nende ette. 24. jaanuaril 1953 võeti kasutusele Kasahhi NSV uus lipp. See oli punane kangas, millele oli paigutatud sinine horisontaalne laid nii, et allserva jäi kitsas punane laid. Sinise laiu laius moodustas 2:9 ja alumise punase laiu oma 1:9 lipu laiusest. Vardapoolses ülanurgas olid ristatud sirp ja vasar ning nende kohal punane kuldse äärisega viisnurkne täht. Sinine sümboliseeris pilvitut taevast. Seda lippu kasutas 16. detsembrini 1991 Kasahhi NSV ning sellest ajast kuni 6. juunini 1992 iseseisev Kasahstan. Plagu proportsioonid on kõikidel lipu variantidel olnud 1:2. Kasahhi NSV vapp Kasahstani lipp
FC Augsburg

FC Augsburg on Saksamaa linna Augsburg jalgpalliklubi, mis mängib riigi kõrgliigas Bundesliga. Bundesligas mängis Augsburg esimest korda hooajal 2011–2012. Hooajal 2014–15 saadi klubi ajaloo seni parim koht Saksamaa kõrgliigas – viies. Viies koht kindlustas klubile järgmiseks hooajaks koha UEFA Euroopa Liiga alagrupiturniiril. Oma alagrupis saadi teine koht ja pääseti 32 parema sekka, kus tuli kahe mängu kokkuvõttes võtta vastu kaotus Inglismaa klubilt Liverpool. Aastatel 2012–2016 mängis klubis Ragnar Klavan. Seisuga 5. oktoober 2020 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. "Kader". FC Augsburg. Koduleht
Paide tänav

‹ Kaart ajutiselt peidetud (?) › Paide tänav on tänav Tallinnas Kesklinna linnaosas Kitseküla asumis. Tänav algab Pärnu maanteelt ja lõpeb Kauba tänaval. Paide tänav on lääneloode-idakagu suunaline ning ligikaudu 225 meetri pikkune. Tänava endine nimi oli alates 1913. aastast Tsemendi tänav (saksa keeles Zementstrasse, vene keeles Цементная улица). See nimi tulenes Pärnu maantee ja Tsemendi tänava nurgal asetsenud F. Wahtriku tsemendivabrikust. Praeguse nime sai Paide tänav 24. mail 1939. Tallinna tänavanimed. KNAB. Päring kohanimeandmebaasist. Eesti kohanimed Aleksander Kivi. Tallinna tänavad. Tallinn, 1972, lk. 89  Paide tänav – pildid, videod ja helifailid Wikimedia Commonsis
Nate Parker

Nate Parker (sündinud 18. november 1979 Norfolk) on ameerika näitleja. Parker on täitnud rolle kõrvuti selliste näitlejatega nagu Denzel Washington, Forest Whitaker ja Terrence Howard. Parker on lõpetanud Oklahoma ülikooli. Nate Parker andmekogus IMDb (inglise) Parker archive, Los Angeles Times
2012. aasta suveolümpiamängude medalitabel

2012. aasta suveolümpiamängude medalitabel. Riikide järjestus on selline, et esiteks on kuldmedalite arvu järgi, siis hõbe- ja pronksmedalite arvu järgi. Kui selle järel on riikidel erinevate medalite arv sama, siis jäävad nad kohta jagama tähestikulises järjekorras. Sellist järjestust kasutavad ROK ja IAAF. Olümpiamängudel sportlastega esindatud 204 rahvuslikust olümpiakomiteest said medaleid 85 olümpiakomitee sportlased. Meeste 200 m vabaujumises anti välja kaks hõbemedalit seoses võrdse finišiajaga. Meeste 200 m liblikaujumises anti välja kaks hõbemedalit seoses võrdse finišiajaga. 2012. aasta Londoni OM-i ametlik medalitabel
Evelin Talts

Evelin Talts (2011. aastani Evelin Kärner; sündinud 18. mail 1977 Nõmmel) on eesti jooksja ja aeroobikatreener. Tema treenerid on olnud Urmas Randma, Ingrid Reiljan ja Jane Salumäe. Evelin Talts on lõpetanud 2000. aastal Tallinna Pedagoogikaülikooli kehakultuuri erialal ja töötab aeroobikatreenerina. Evelin Talts täitis Rotterdami maratonil Londoni olümpiamängude normi maratonijooksus ajaga 2:39.20 ning esindas Eestit 2012. aasta suveolümpiamängudel. 5000 m jooks – 17.20,4 (2012) 10 000 m jooks – 35.28,40 (2012) Poolmaraton – 1:15.28 (2012) Maraton – 2:39.15 (2012) 2009 – Eesti meister maratonis 2010 – Eesti meister 4 km ja 12 km murdmaajooksus; Eesti meistrivõistluste hõbemedal 10 000 m jooksus 2011 – Eesti meistrivõistluste hõbemedal 4 km ja 12 km murdmaajooksus ning maratonis 2012 – Eesti meister 12 km murdmaajooksus, Eesti meister 10 km jooksus, Eesti meistrivõistluste hõbemedal 4 km murdmaajooksus ja sisemeistrivõistlustel 3000 m jooksus. Evelin on olnud[viide?] abielus Taavi Taltsiga ja neil on poeg. Evelin Talts: mul ei ole kunagi tulnud pähe mõtet katkestada , Eesti Päevaleht, 27.04.2012 Evelin Talts - Nõmme oma olümpialane, Delfi.ee, 28.07.2012
Debbie Wiseman

Debbie Wiseman (sündinud 10. mail 1963 Londonis) on inglise helilooja, dirigent ja orkestreerija. 2004. aastal sai ta Briti impeeriumi ordu liikmeks (MBE) ja 2018. aastal ohvitseriks (OBE). Esimese heliteose komponeeris ta 8-aastaselt. Debbie Wiseman andmekogus IMDb (inglise) Debbie Wisemani koduleht Intervjuu, märts 1998 - Sound on Sound Debbie Wiseman - Soundtrackguide.net Intervjuu, märts 2006
Aruküla SK

Aruküla SK on Arukülas tegutsev noorte spordiklubi. Aruküla Spordiklubi on moodustatud 1996. aastal algselt noortespordi toetamiseks Aruküla Põhikooli juurde. Tänaseks on sellest väljaarenenud spordiklubi, kus populaarsemaks spordialaks on kujunenud käsipall. Ala on populaarne, kuna klubis on vastava kvalifikatsiooni ja kogemusega treenerid: Toivo Järv ja Andrus Rogenbaum (endised Eesti koondise mängijad). Klubi on läbi aastate osalenud Eesti meistri- ja karikavõistlustel eri vanuses meeskondadega – alates minisarjadest kuni kolmel viimasel hooajal meistriliigani välja. Viimase on tinginud noormeeste jõudmine vastavasse ikka ning vajadus luua neile motivatsioon treeningute jätkamiseks. Spordiklubi president on Aruküla Põhikooli direktor Avo Möls. Meeste esindusmeeskond mängib ühendvõistkonnana koos HC Tallasega. Aruküla SK koduleht
Yi Siling

Yi Siling (hiina keeles 易思玲 (Yì Sīlíng); sündinud 6. mail 1989 Guangdongis) on Hiina laskur. Ta sai 2012. aasta suveolümpiamängude esimese kuldmedali, võites naiste õhupüssist laskmise 10 m kauguselt. 2016. aasta suveolümpiamängudel Rio de Janeiros sai ta samal alal pronksi. London 2012 Website Profile Londoni OMi esimene kuldmedal läks Hiinasse, Postimees, 28.07.2012
Wang Mingjuan

Wang Mingjuan (hiina keeles 王明娟 (Wáng Míngjuān); sündinud 11. oktoobril 1985 Hunanis) on Hiina tõstja. Ta sai 2012. aasta suveolümpiamängudel kuldmedali kuni 48 kg naiste kaalukategoorias. London 2012 Website Profile Mingjuan Wang võitis Hiinale avapäeva teise kulla, Õhtuleht Online, 28.07.2012
Tadeusz Walasek

Tadeusz Walasek (15. juuli 1936 Elżbiecin, Piątnica vald, Łomża maakond, Podlaasia vojevoodkond – 4. november 2011 Kobyłka, Wołomini maakond, Masoovia vojevoodkond) oli Poola poksija. Walasek oli kokku seitsmekordne Poola meister II keskkaalus (kuni 75 kg) aastatel 1958-1964. Ta sai Poola meistrivõistlustel II kergekeskkaalus (kuni 67 kg) 1956. aastal 2. koha. Ta võistles Poola eest maavõistlustel 32 korda ning võitis neist 28 ja kaotas 4 kohtumist. Walasek sai II keskkaalus (kuni 75 kg) 1960. aasta Rooma olümpiamängude poksivõistlustel hõbemedali, kaotades finaalis kuldmedali- ja olümpiavõitjale Edward Crookle (USA). Ta sai II keskkaalus (kuni 75 kg) 1964. aasta Tōkyō olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Valeri Popentšenkole (NSV Liit) ja jäi edasisest medaliheitlusest välja. Ta osales II kergekeskkaalus (kuni 67 kg) 1956. aasta Melbourne'i olümpiamängude poksivõistlustel, kuid kaotas 1. ringis hilisemale hõbemedalivõitjale Frederick Tiedtile (Iirimaa) ja jäi edasisest medaliheitlusest välja. Walasek võitis II keskkaalus (kuni 75 kg) 14. Euroopa meistrivõistlustel (Belgrad, 1961) kuldmedali ning tuli Euroopa meistriks. Ta sai hõbemedali I keskkaalus (kuni 71 kg) 12. Euroopa meistrivõistlustel (Praha, 1957), kaotades finaalis kuldmedalivõitjale ja Euroopa meistrile Giovanni Benvenutile (Itaalia) ning II keskkaalus (kuni 75 kg) 13. Euroopa meistrivõistlustel (Luzern, 1959), kaotades finaalis kuldmedalivõitjale ja Euroopa meistrile Gennadi Šatkovile (NSV Liit). 17. suveolümpiamängude poksivõistlus. Rooma 1960. Tulemused inglise keeles 18. suveolümpiamängude poksivõistlus. Tōkyō 1964. Tulemused inglise keeles 16. suveolümpiamängude poksivõistlus. Melbourne 1956. Tulemused inglise keeles 14. Euroopa meistrivõistlused poksis. Belgrad 1961. Tulemused inglise keeles 12. Euroopa meistrivõistlused poksis. Praha 1957. Tulemused inglise keeles 13. Euroopa meistrivõistlused poksis. Luzern 1959. Tulemused inglise keeles Tadeusz Walasek veebisaidil Olympedia (inglise)
Sideeriline periood

Sideeriline periood ehk sideeriline tiirlemisperiood on ajavahemik, mille vältel taevakeha (planeedi, tähe) kaaslane teeb taevakeha ümber täistiiru tähistaeva kui taustsüsteemi suhtes. Nt Maa puhul on sideerilise aasta kestus 1,00004, mis võrdub 365,26 ööpäevaga. Sünoodiline periood H. Eelsalu, 1996. Astronoomialeksikon. Eesti Entsüklopeediakirjastus. Lk 64
Rakett

Rakett (itaaliakeelsest sõnast rocchetto, 'kedervars') on tavaliselt silindrilise kujuga, vedel- või tahkekütusel töötav lennuseade, mille panevad reaktiivtõuke mõjul edasi liikuma kütuse süütamisel tekkivad ja läbi lennuseadme tagaosa düüsi väljuvad kuumad põlemisgaasid või ioonid. Lihtsama ehitusega on ilutulestiku- ja signaalraketid, keerulisema ehitusega aga ballistilised raketid sõjanduses ning kanderaketid kosmosetranspordis. Rakett ei vaja lennuks atmosfääri. Raketi liikumist atmosfääris mõjutab siiski õhutakistus, millega tuleb arvestada. Rakette võib liigitada: kasutatava kütuse järgi: vedelkütusrakett, tahkekütusrakett, footonrakett (üksnes teoreetiline footon-reaktiivmootoriga kosmoseaparaat); juhitavuse järgi: juhitav rakett, mittejuhitav rakett, automaatselt juhitav tiibrakett; liikumise trajektoori järgi: ballistiline rakett ja otstarbe järgi: kanderakett, meteoroloogiline rakett, tiibrakett jne. Püssirohu abil töötavad raketid leiutati keskaegses Hiinas Songi dünastia ajal 13. sajandil. Samal ajal leiutati seal ka varased mitmikraketiheitjad. Mongolite vallutuste käigus jõudsid need leiutised veel samal sajandil Ida-Euroopasse. Raketi juhtimine Raketikompleks Online Etymology Dictionary, sõna "rocket" Tehnikaleksikon, lk. 416 EE 8. köide, 1995. Lk 12
Virmalise tänav

‹ Kaart ajutiselt peidetud (?) › Virmalise tänav on tänav Tallinnas Kesklinna linnaosas Uue Maailma asumis. Tänav algab Tehnika tänavalt raudtee äärest, ristub Koidu, Videviku, Luha, Kesk-Luha ja Kristiina tänavaga ning lõpeb Väike-Ameerika tänaval. Virmalise tänav on ligikaudu 560 meetri pikkune. 9. märtsil 1944 toimunud Tallinna pommitamise tagajärjel hävis suurem osa Virmalise tänava omaaegsest hoonestusest. Tänava praegune hoonestus pärineb peaaegu täielikult Teise maailmasõja järgsest perioodist. Tänava endine nimi oli alates 1885. aastast Rulkoviuse tänav (saksa keeles Rulcoviusstrasse, vene keeles Рульковиуская улица). Endine nimi tuli sealse suurema maa-ala omaniku Adolf Johann Rulcoviuse nimest, kes selle 1878. aastal tükeldas ja rajas terve tänavavõrgu. Praeguse nime sai Virmalise tänav 24. mail 1939. Päring kohanimeandmebaasist. Eesti kohanimed Aleksander Kivi. Tallinna tänavad. Tallinn, 1972, lk 139.  Virmalise tänav – pildid, videod ja helifailid Wikimedia Commonsis